[www.caritasmallorca.org](http://www.caritasmallorca.org)

**Nota de premsa**

**Treballadores de la Llar**

**Treballadores Invisibles**

**Prop de 50 persones han participat en la marxa convocada a Palma a favor del col·lectiu de les treballadores del servei domestico**

**Treballadores de la Llar. Treballadores Invisibles.** Aquest és el lema que ha encapçalat la marxa celebrada aquest dimarts 25 de març a Palma convocada per Càritas Mallorca per a donar veu i visibilitat a un col·lectiu que, malgrat millorar les seves condicions de treball en els darrers anys, continuen mantenint una situació de precarietat laboral principalment en el col·lectiu de treballadores internes i amb una situació administrativa irregular.

Entre altres realitats estan les jornades superiors a les 40 hores, la disponibilitat de 24 hores per a les treballadores internes ; no respectar el descans de 2 hores diàries ; haver d'assumir la cura soles de persones amb gran dependència ; o dur a terme un treball aïllat amb poques possibilitats d'informar-se sobre els seus drets.

Unes 50 persones, empleades de llar, treballadores de Càritas i voluntaris/es, han participat a la marxa que s'ha iniciat amb la repartiment de dorsals en la seu de Càritas. La caminada ha transcorregut per diversos carrers del centre de la ciutat i ha finalitzat a la plaça Cort de Palma. 5 participants, treballadores de la llar totes elles, han llegit un manifest on s'ha reclamat:

1. La **millora de les condicions laborals** del col·lectiu en règim intern, perquè hi hagi una **limitació de la jornada de treball**, una **ampliació de les hores de descans diari** per llei i també un **reconeixement salarial.**

2. Una necessària **classificació professional** que distingeixi les tasques domèstiques de les de cures a persones.

3. Reclamar a les persones ocupadores, a les persones que contracten, condicions justes i decents en la contractació , com la **signatura d'un contracte de treball** , **alta en la seguretat social** per les hores reals de treball , **pagament del salari corresponent, vacances i dies de permís**.

4. Mesures de foment de la **contractació per part de l'Administració** i suport a les persones ocupadores adaptades a la seva realitat i també amb les empreses.

5. Major vigilància i control del **compliment de la normativa laboral** en les contractacions de les empleades de la llar per part de les administracions competents, en igualtat amb les i els treballadors del règim general.

A l'acte també s'ha recordat que les empleades de la llar són un sector rellevant per a l'economia del país , que necessita del reconeixement i respecte social , donada la importància que els treballs de la llar i de cures tenen per a les economies de les famílies.

El 30 de març , Nacions Unides , va proclamar aquesta jornada com a dia internacional de les treballadores de la llar com a reconeixement a la professió i per a reivindicar els drets dels qui ho realitza.

Juntament amb l'acte que s'ha celebrat a Palma , Caritas ha convocat per a aquesta setmana , diferents activitats en tot el país per a celebrar i reivindicar el paper de les empleades de la llar.